Abang Sado Kau Ado

Abang Sado Kau Ado ialah siri mini drama televisyen komedi Malaysia 2015 arahan Shuhaimi Lua dibintangi oleh Adiba Yunus, Sharnaaz Ahmad, Shiha Zikir, Idris Khan dan Dottie. Drama ini memulakan tayangan perdana di TV3 dari 19 Julai 2015 hingga 22 Julai 2015.

Sinopsis
Mengenai seorang remaja kampung bernama Miskiah, yang merupakan seorang nelayan sungai. Miskiah sangat meminati artis popular yang berbadan tegap iaitu Sharnaaz Ahmad dan menggunakan media sosial untuk memasuki satu pertandingan di mana hadiah utama berupa peluang berhari Raya bersama Sharnaaz Ahmad. Biarpun Miskiah dikutuk oleh kerana obsesinya itu, namun, gadis tersebut yakin bahawa dia akan memenangi pertandingan tersebut dan impiannya untuk berjumpa dengan Sharnaaz Ahmad akhirnya menjadi realiti. Dalam masa yang sama Miskiah pula digilai oleh Hafiz, namun cintanya tidak diterima kerana Miskiah terlalu obses dengan abang sadonya Sharnaaz. Sofea pula terhegeh-hegeh sukakan Hafiz. Adakah cinta mereka kesampaian? Berjayakah Hafiz mendapat Miskiah dari Syarnaaz?

Pelakon
 Adiba Yunus sebagai Miskiah
 Sharnaaz Ahmad sebagai Sharnaaz
 Izara Aishah sebagai Sherry
 Idris Khan sebagai Hafiz
 Shiha Zikir sebagai Sofea
 Dottie sebagai Nab 
 Norlia Ghani sebagai Mak Long
 Amyza Aznan sebagai Milah
 Afzan A. Rahman sebagai Nik
 Rahim Kidol sebagai Tok Ketua

Lihat juga
 Trilogi drama Abang Sado:
 Abang Sado Jemur Kain (2015)
 Abang Sado Boleh Beres (2016)

Rujukan

Drama Melayu 2015
Rancangan TV3